Na osnovu člana 69. stav (1), a u vezi sa članom 72. Zakona o visokom obrazovanju Kantona Sarajeva („Službene novine Kantona Sarajevo“ br. 36/22 i 28/25), članova 111., 117. i 118. Statuta Univerziteta u Sarajevu, te Odluke Vijeća Univerziteta u Sarajevu - Stomatološkog fakulteta broj: 01-4-5-19-10/26 od 02.07.2026. godine, Univerzitet u Sarajevu - Stomatološki fakultet raspisuje 
JAVNI KONKURS
ZA IZBOR DEKANA UNIVERZITETA U SARAJEVU - STOMATOLOŠKOG FAKULTETA 
Za dekana Univerziteta u Sarajevu - Stomatološkog fakulteta može biti izabran kandidat koji ispunjava sljedeće uslove: 
· da je državljanin Bosne i Hercegovine; 
· da je izabran u naučnonastavno zvanje vanrednog ili redovnog profesora na Univerzitetu u Sarajevu - Stomatološkom fakultetu; 
· da je u radnom odnosu na Univerzitetu u Sarajevu – Stomatološkom fakultetu sa punim radnim vremenom.
Dekan Univerziteta u Sarajevu - Stomatoškog fakulteta bira se na mandatni period od četiri (4) godine.
Dekan Univerziteta u Sarajevu - Stomatološkog fakulteta u toku mandata ne može vršiti funkciju predsjednika ili člana Upravnog odbora Univerziteta u Sarajevu, obavljati funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima. 
Za vrijeme trajanja mandata dekan Univerziteta u Sarajevu - Stomatološkog fakulteta ne može istovremeno vršiti funkciju rukovodioca podorganizacione jedinice ili katedre. 
Uz svojeručno potpisanu prijavu na Javni konkurs kandidati su dužni priložiti: 
· Biografiju (CV) sa bibliografijom, datiranu i potpisanu od strane kandidata; 
· Program rada za četverogodišnji mandatni period, datiran i potpisan od strane kandidata (u štampanoj i elektronskoj formi - CD ili USB).
· Opis naučnog i stručnog rada, datiran i potpisan od strane kandidata; 
· Uvjerenje o državljanstvu Bosne i Hercegovine (ne starije od tri (3) mjeseca od dana objavljivanja Javnog konkursa); 
· Izvod iz matične knjige rođenih; 
· Potvrdu o radnom odnosu sa punim radnim vremenom na Univerzitetu u Sarajevu - Stomatološkom fakultetu (izdatu nakon objavljivanja Javnog konkursa u dnevnom listu na području Federacije BiH); 
· Odluku Senata Univerziteta u Sarajevu o izboru u naučnonastavno zvanje vanredni profesor ili redovni profesor (posljednji izbor u naučnonastavno zvanje),
· Odluku Vijeća Univerzitetu u Sarajevu - Stomatološkog fakulteta o usvajanju Izvještaja (samo sa zvanjem redovnog profesora) u skladu članom 134. Zakona o visokom obrazovanju („Službene novine Kantona Sarajevo“ br. 36/22 i 28/25).
Svu traženu dokumentaciju kandidati prilažu u originalu ili ovjerenoj fotokopiji. 
Kandidati koji ispunjavaju uslove za izbor dekana, javno će prezentirati ponuđeni program rada na izbornoj sjednici Vijeća Univerziteta u Sarajevu - Stomatološkog fakulteta.
Kandidat koji bude izabran za dekana Univerziteta u Sarajevu - Stomatološkog fakulteta, dužan je dostaviti: 
Izjave potpisane i ovjerene od strane nadležne opštinske službe ili notara kojim kandidat potvrđuje:
1.   da nije predsjednik ili član Upravnog odbora Univerziteta u Sarajevu;
2. da ne obavlja funkcije u organima izvršne i zakonodavne vlasti, političkim strankama, te  udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima;
3.  da ne vrši funkciju rukovodioca podorganizacione jedinice ili katedre;
4.  da nije prijevremeno razriješen sa funkcije dekana na način i u postupku utvrđenom Zakonom i Statutom  (kandidat ne može biti biran za dekana u period od četiri godine od datuma donošenja odluke o   prijevremenom razrješenju).
Javni konkurs je objavljen u dnevnom listu „Dnevni avaz“, na internet stranici Univerziteta u Sarajevu - Stomatološkog fakulteta (www.sf.unsa.ba) i internet stranici Univerziteta u Sarajevu (www.unsa.ba).
Rok za prijavljivanje kandidata je 15 (petnaest) dana od dana objavljivanja Javnog konkursa. 
Prijave sa potrebnom dokumentacijom se dostavljaju u zatvorenoj koverti na protokol Univerziteta u Sarajevu - Stomatološkog fakulteta ili preporučeno putem pošte na adresu: 
UNIVERZITET U SARAJEVU - STOMATOLOŠKI FAKULTET
Ul. Bolnička 4a, 71 000 SARAJEVO, sa naznakom:
„Prijava na Javni konkurs za izbor dekana - NE OTVARATI - OTVARA KOMISIJA“
Nepotpune i neblagovremene prijave neće se razmatrati.
Konkursna dokumentacija se neće vraćati kandidatima.
Napomena: Svi izrazi koji se koriste u tekstu Javnog konkursa, a imaju rodno značenje, koriste se neutralno i odnose se jednako i na muški i ženski rod.


